Vazdušni jastuci za bicikliste
U Švedskoj dizajniran okovratnik za bicikliste koji čuva glavu od mogućih fatalnih padova
Veliki broj ljudi u svetu vozi se biciklom bez ikakve zaštite glave. Čak i u Švedskoj, samo 20 odsto biciklista nosi kacigu. S druge strane, lekari kažu da su padovi sa bicikla veoma opasni i da se mnogi završavaju potencijalno fatalnim povredama - na primer pri naletanju automobila na bicikl. U ovoj simulaciji vidi se koliko je važno da biciklista ima dobru zaštitu glave. Prilikom pada ili sudara, senzor naglog pokreta u okovratniku momentalno okida mehanizam za naduvavanje. Uređaj su konstruisale Tereza Alstin i Ana Haupt, švedskog grada Malmoa. Još na studijama industrijskog dizajna počele su da razmišljaju o mogućnosti konstruisanja "nevidljive" kacige. Sa tom idejom su i diplomirale, a jedna nezavisna švedska organizacija za podsticanje pronalazaštva dala im je pomoć od 100 hiljada kruna da razviju svoju ideju. Njihova kompanija Hovding sada zapošljava 13 ljudi, a dizajnerke se nadaju da će svoj proizvod početi da prodaju na proleće. Tereza Alstin kaže da je uređaj ispitivan u svim mogućim uslovima. ", kaže Alstin. Ovakav uređaj pogodan je samo za bicikliste ali se njegove konstruktorke nadaju da će razviti verzije za mopediste, jahače, pa čak i za skijaše. Prema Švedskom bisiklističkom udruženju, u Švedskoj samo 20 odsto biciklista nosi kacige iako je 2009. godine 20 ljudi poginulo u padu sa bicikla. Ali Tereza Alstin kaže da bi uređaj koji je istovremeno udoban za nošenje i intersantnog dizajna mogao da postane popularniji od kaciga. kaže Tereza Alstin. Prema švedskoj upravi za drumski i železnički saobraćaj, oko 72 odsto teških padova sa bicikla događa se ne zbog sudara već zbog klizavog ili neravnog puta ili zbog kvara na biciklu.